runetrust/blame-folketinget-dk huggingface dataset:
Troels Lund Poulsen (V), 2002-05-30:
Jeg vil tillade mig at læse op fra hr. Mogens Lykketofts tale og citere følgende: Nu møder Danmark op som EU-formand til verdenstopmødet i Johannesburg om bæredygtig udvikling uden at kunne præsentere politisk og moralsk lederskab og endda med den dramatiske devaluering af vore egne nationale mål for bæredygtighed.
Eva Kjer Hansen (V), 2000-05-16:
Jeg kan så kun ønske mig, at SF også ville forholde sig til virkeligheden og netop erkende, at de nye beslutninger i EU-sammenhæng er dem, der betyder, at vi nu for alvor kan få sat skub i udarbejdelsen af en fælles flygtningepolitik og få EU-landene forpligtet på den.
Johanne Schmidt-Nielsen (EL), 2013-11-26:
Så jeg stiller mit spørgsmål igen: Kan det virkelig passe, at man hellere vil lave en finanslov med højrefløjen, som uddeler skattelettelser, end indføre en lov, der sikrer, at de arbejdspladser, vi skaber for skatteborgernes penge, naturligvis er på danske løn- og arbejdsvilkår?
Søren Søndergaard (EL), 2016-04-28:
Faktisk kunne vi håbe, at der også i dag fandtes et sådant fremsynet flertal – et flertal, som turde gøre op med alle de kongelige privilegier, der eksisterer den dag i dag, og som reelt ikke tjener noget fornuftigt formål, f.eks. titlen som kongelig hofleverandør, for nu at nævne et af de mindre af dem.
Birthe Rønn Hornbech (V), 2008-04-15:
Men det er altså vigtigt for mig at få sagt, at det her ikke er et opholdsgrundlag, som har noget som helst med flygtningestatus at gøre, for de individuelt forfulgte, der opfylder konventionen og bestemmelserne i udlændingeloven, skal selvfølgelig have asyl efter den bestemmelse.
Finn Sørensen (EL), 2017-04-28:
Jeg vil gerne sige tak for, at forespørgslen bliver rejst, men når man hører forespørgeren fremlægge den – nu ved jeg ikke, om forespørgeren har tid til at høre efter; jeg har da vist fået påkaldt mig hendes opmærksomhed, og tak for det – tænker man: Så er vi her igen.
Kim Behnke (FP), 1997-12-17:
Men flertallet i Folketinget er jo så uforskammet, at når det er staten, der skal betale penge tilbage, så sætter man landets dygtigste jurister, hele det offentlige bureaukrati, domstole og alting ind på at forhindre, at de penge kan gå tilbage til de retmæssige ejere, til trods for at staten har tabt sin sag og skal betale milliarderne tilbage.
Rikke Hvilshøj (V), 2005-04-29:
Rigspolitichefen har over for justitsministeren tilkendegivet, at de beskyttelsesforanstaltninger, der anvendes i forbindelse med vidnebeskyttelse, umiddelbart er tilstrækkelige til at løse de politimæssige opgaver, også i sager om tvangsægteskaber og æresdrab.
Hans Christian Schmidt (V), 2016-01-26:
På det spørgsmål, som nogle stillede om denne bekendtgørelse, altså om vi er sikre på, hvordan det kommer til at foregå, kan jeg svare, at jeg gerne vil lave en aftale med udvalget om, at jeg kan komme over, eventuelt i et samråd eller ved en teknisk gennemgang, og lige forklare, hvordan vi har tænkt os det.
Ole Birk Olesen (LA), 2023-05-30:
Ahmed Samsam er dømt for en række forhold i Spanien, og vi har i Granskningsudvalget forgæves spurgt, om nogle af de forhold er blevet begået, mens Ahmed Samsam var ledet af den danske efterretningstjeneste, og – hvis ja – om det er kommet den spanske domstol til kendskab, at de forhold blev begået under ledelse af den danske efterretningstjeneste.
Line Barfod (EL), 2002-01-31:
Vi kan nu prøve at se, om vi kan rette op på definitionen, indsætte nogle undtagelser og på forskellig måde klargøre den, men det havde dog været bedre, hvis man fra både Danmarks og fra andre EU-landes side havde sagt: Lad os tage den fornødne tid til at få en ordentlig debat og få sikret, at det, vi vedtager på dette område, også er noget, der kan anvendes i praksis.
Morten Østergaard (RV), 2008-12-16:
Det, der så selvfølgelig er problemet, er, at der jo er en lang række andre mennesker på tålt ophold, og jeg vil godt bede hr. Peter Skaarup om at sammenholde det, og jeg vil spørge, om det er rimeligt, at f.eks. en kinesisk kvinde, der er flygtet fra at være tvunget til at lave menneskerettighedsovergreb på andre kvinder i Kina, er underlagt de samme vilkår og får indskærpet sin daglige meldepligt og måske også sin opholdspligt, al den stund at den mand, der fylder så meget i debatten, nemlig tegneren Kurt Westergaard, har sagt, at det her forslags vedtagelse ingen betydning får for hans sikkerhed, hverken hvis det vedtages, eller hvis det ikke gør, og at han er i trygge hænder, og vi ved fra Justitsministeriet, at PET har fuldstændig styr på den sag.
Flemming Kofod-Svendsen (KRF), 1999-12-15:
Nedskrivningen af husdyrhold: Der bevarer man halvdelen af nedskrivningsmulighederne, og når det gælder landbrugskonsulenter, sker der en genopretning, så tidslerne er ikke så store og så skarpe, som de var; men de findes stadig væk. Hvor regeringen ville ramme landbruget med 750 mio. kr., som SF og CD er kommet med, så bliver slaget kun ca. 450 mio. kr. Og tilsvarende for mindre erhvervsdrivende, for bierhvervene.
Frank Dahlgaard (UP), 2001-01-31:
Det bliver jo til nogle milliarder, formentlig de der godt 40 mia. kr. Er det ved at bruge markedsordninger og ved at udlicitere og alle de ting, som jeg f.eks. synes er smaddergodt, men som jeg har forstået at ministeren og hendes parti synes er smadderdårligt, og så forudsætter man det alligevel i planen, hvordan hænger det sammen?
Simon Emil Ammitzbøll (LA), 2012-10-04:
Eller besøg Royal Copenhagen, SAS, Mærsk, Pfizer, Grundfos, Carlsberg, Radiometer eller nogle af de mange, mange andre danske virksomheder, som er nødt til at flytte arbejdspladser ud af Danmark, fordi de bliver hærget og tynget af afgifter og skatter både fra den tidligere og fra den nuværende regering, fordi man kører videre i den samme socialdemokratiske rille.
Nick Hækkerup (S), 2014-11-12:
Så af den milliard, man giver til sundhedsvæsenet, tager man lige de 460 mio. kr. fra sundhedsvæsenet, og hvis vi trækker de to tal fra hinanden, kan vi klart se, at situationen er, at Venstre jo slet ikke har prioriteret sundhedsområdet i det omfang, som man vil give indtryk af.
Dan Jørgensen (S), 2020-01-31:
I forhold til det, synes jeg, meget relevante spørgsmål omkring fremtidsfonden er det jo klart, at det, som skal være formålet med sådan en fond, bl.a. er at gå ind at kunne være med til at lave nogle af de investeringer, som markedet ikke bare selv ville have leveret, eller lave dem, men lave dem tidligere, end markedet ville have leveret dem, eller lave dem måske til et lavere afkast, end markedet ville have leveret dem.
Rune Lund (EL), 2021-01-21:
Danmark har et af verdens mest erhvervsvenlige, konkurrencedygtige og innovative samfund, og det har vi i høj grad, fordi vi har et stærkt velfærdssamfund og et stærkt fællesskab, som investerer i gratis uddannelse, sundhed, god infrastruktur – at det er muligt at komme på hospitalet, når man er syg, at der bliver sikret god og gratis uddannelse for folk, der bor her i landet, så man kan være en god og veluddannet arbejdskraft for virksomhederne.
Eyvind Vesselbo (V), 2010-03-26:
Den bedste måde er jo, at de institutioner, som skal tage stilling til det her, gør det ud fra en vilje og en forståelse af, at det her er et problem, som de godt vil løse, og ikke bare, fordi der kommer en lov og nogle bestemmelser fra Folketinget, som siger, at de skal lave en plan for en duftpolitik.
Rune Lund (EL), 2007-02-08:
Dermed afviser vi selvfølgelig ikke at kigge på hele området som sådan og se på, om man kan skrue strafferammen sammen på en mere fornuftig måde, men at det ligesom skulle være stramninger, der ligger i horisonten, er vi i hvert fald ikke umiddelbart overbevist om i Enhedslisten.
Per Stig Møller (KF), 2007-03-28:
Og hvis vi skulle sende dem for Den Internationale Straffedomstol, som hr. Holger K. Nielsen foreslår, ville det sige, at hr. Holger K. Nielsen faktisk nu vil lægge pres på ICC og ophæve ICC’s uafhængige status, altså have, at jeg skal meddele ICC: I har en uafhængig status, men det blæser jeg på.
Mimi Jakobsen (CD), 2001-05-31:
Jeg ved, det er forsøgt osv., og det er selvfølgelig den bedste løsning, men jeg bliver nødt til at sige, at jeg ikke kan se andet for mig, end at hvis en regering kan blande sig i, om der skal være storcentre eller ej, så kan en regering også blande sig via en planlov eller på anden vis i, at vi her har en national opgave, der skal løses.
Orla Hav (S), 2009-02-19:
Fejlene opstår i forbindelse med landenes anvendelse af pengene, og der har vi jo en stor tryghed ved at få at vide, at revisionen følger tæt og nøje, at man overholder de forskrifter, i henhold til hvilke man har fået pengene, og man får en tilbagerapportering om, om det er af så graverende karakter, at der bør skrides ind.
Henning Hyllested (EL), 2022-02-22:
Det har i alle årene også været en del af debatten, og vi synes, det er ærgerligt, at de ikke er med, og det vil vi selvfølgelig tage op i udvalgsbehandlingen, men det er ikke noget, der får os til at fravige at stemme for det her lovforslag, men vi synes bare, det er ærgerligt, og vi vil selvfølgelig spørge lidt ind til, hvorfor pokker erhvervsejendomme ikke er med.
Jeppe Kofod (S), 2021-05-26:
Jeg har selv for nylig haft flere møder med den nye præsident Bidens særlige klimaudsending John Kerry for at få en stærk alliance over Atlanten, så vi fra Europa og USA's side kan presse de store udledere, Kina, Indien, Sydafrika, Brasilien og alle de andre, så vi får dem med forud for COP26 i Glasgow her i november måned.
Jens Christian Lund (S), 2010-04-13:
Vi er meget enige i, at der er behov for præcise krav til styringen og indretningen af finansielle virksomheder samt klare regler om egnethed og hæderlighed for ledelse, både i direktion og bestyrelse, og vi er enige i, at der hurtigt og effektivt skal kunne gribes ind, når der er en berettiget mistanke.
Morten Bødskov (S), 2014-03-13:
Og så har regeringen jo sagt i det forslag til vedtagelse, vi har lavet, at vi er klar til at følge området, nærstudere det faktisk, og hvis der er noget, der udvikler sig meget uhensigtsmæssigt, ja, så er vi klar til at sætte ind over for det også.
René Christensen (DF), 2021-12-14:
Jeg synes bare, at jeg, når jeg nu får muligheden for at stå og tale om cirkulær økonomi heroppe fra Folketingets talerstol, også vil benytte lejligheden til at sige, at det jo er en rigtig spændende dagsorden, fordi det er en dagsorden, hvor vi egentlig ikke laver forbud mod at producere tøj, men i det her tilfælde laver nogle regler for, hvordan man kan producere beklædningsgenstande på en mere bæredygtig måde.
Holger K. Nielsen (SF), 2000-04-11:
Constancio sagde, at hvis de tyske arbejdstagere opnår lønstigninger, der i væsentlig grad overstiger ECB's inflationsmål på 2 pct., vil banken gribe ind, og sig mig engang: Er det ikke noget nyt, at Centralbanken truer med at gribe direkte ind i et lands forhandlinger på arbejdsmarkedet?
Pernille Frahm (SF), 2009-05-15:
Derfor har jeg nogle gange spurgt om DanWatch; nu behøver det ikke at være DanWatch, det kunne være noget andet tilsvarende - men jeg synes, det er så oplagt, at der er brug for en eller anden type organisation, gerne én med et internationalt netværk, som DanWatch jo har, og det er en stor fordel, men såmænd også gerne en organisation startende på dansk grund, som kan lave det udredningsarbejde, og som kan hjælpe os som lovgivere og firmaer og andre investorer med, hvordan man kan komme til at opføre sig ordentligt på globalt plan.
Keld Albrechtsen (EL), 2000-05-02:
Hvis den polske regering på et eller andet tidspunkt smækker med døren og simpelt hen går, så vil det efter min mening ikke være overraskende, men tværtimod være logisk og forståeligt, for sådan kan man simpelt hen ikke tillade sig at behandle ansøgerlandene. Det har direkte sammenhæng med den landbrugspolitik, som føres her i Danmark, og de støtteordninger, som man jo ganske vist ved højtidelige lejligheder påstår at man godt vil være med til i hvert fald at nedtrappe, men så har man så mange underlige betingelser, påhæftninger osv., klausuler, som skal hæftes på, at det i realiteten går ud på, at man ikke vil afvikle dem.
Kristian Thulesen Dahl (DF), 2017-05-31:
Altså, er det ikke det, der bare er helt enkelt her, nemlig at svaret vel må være, at vi jo ikke kan have fri bevægelighed i forhold til et land, hvortil vi ikke kan sende dets egne borgere til retsforfølgelse for dybt kriminelle forhold som grov menneskesmugling.
Per Clausen (EL), 2010-11-09:
Man løser det problem, at man får udpeget i hvert fald to franske medlemmer af Europa-Parlamentet, uden at der gennemføres nogen afstemning i Frankrig blandt befolkningen om, hvem det skal være, og ved at lave en lille, fiffig, praktisk og pragmatisk traktatændring foretager man så adskillige brud på det, der er Lissabontraktatens grundlag, og det oven i købet på et af de ganske få områder, hvor Lissabontraktatens grundlag er fornuftigt, nemlig at borgerne repræsenteres direkte på EU-plan i Europa-Parlamentet, og at medlemmerne af Europa-Parlamentet vælges ved direkte, almindelige, frie og hemmelige valg for en mandatperiode på 5 år.
Thomas Danielsen (V), 2023-11-29:
Men sandheden er også, at SF's transportordfører er en af dem, der har været med til at træffe de her beslutninger, som skal være fremtidens løsninger på de komplicerede udfordringer, vi står over for, hvor vi både skal have det elektrificeret, have lavet nye signalsystemer og indkøbe nye tog osv., hvilket skal være med til at sikre, at den fremtidige trafik hænger sammen, både nationalt, men også internationalt.
Anders Fogh Rasmussen (V), 2002-11-27:
Jeg kan ikke føje mere til det, jeg allerede har sagt: fru Pernille Blach Hansens konklusioner står udelukkende for fru Pernille Blach Hansens egen regning. Jeg vil bare sige, at regeringen er ikke på nogen måde upåvirkelig af faglige synspunkter og faglige røster, og Institut for Miljøvurdering må finde sig i at blive udsat for faglig kritik ligesom alle andre.
Troels Christensen (V), 2010-05-28:
Der var det jo vigtigt, at vi som kommune ligesom sikrede dem det rigtige åndedræt, så de kunne blomstre, og at man kunne sikre den sociale sammenhængskraft og de der kulturelle fora, som de jo også var en del af, samtidig med at de selvfølgelig så var talerør i forbindelse med at kunne kvalificere debatterne om lokalplaner osv.
Sophie Løhde (V), 2025-11-06:
De kan alene grund af EU-reglerne få lov til at udøve deres demokratiske ret ved at kunne stemme til lokal- og regionalvalg i de pågældende lande, mens svenskere, nordmænd eller f.eks. tyskere i Danmark omvendt alene kan stemme til lokalvalg, idet man i Danmark alene kan stemme til folketingsvalg, hvis man er dansk statsborger.
Keld Albrechtsen (EL), 2000-03-30:
Det er også i ramme alvor blevet nævnt i dette konvent, som jeg har fået det refereret - jeg vil bede ministeren oplyse, om det er korrekt, men jeg har fået oplyst, at der i ramme alvor er nogle, der diskuterer, om nu menneskerettighederne også skal gælde for de mennesker, der opholder sig i landene, men som ikke er statsborgere, altså for flygtninge og indvandrere, om det nu også skulle være sådan, at menneskerettighederne skulle gælde for dem.
Troels Lund Poulsen (V), 2016-11-08:
Visse af bestemmelserne i den gældende lov foreslås ophævet, da de ikke vurderes at være forenelige med EU-reguleringen på området, f.eks. erhvervsdrivendes forpligtigelse til at skilte med organiseret rabat og erhvervsdrivendes pligt til at give en vejledning i forbindelse med køb af et produkt.
Søren Pape Poulsen (KF), 2017-04-25:
Jeg håber, hr. Peter Kofod Poulsen er enig med mig i, at vi som ansvarlige parlamentsmedlemmer selvfølgelig må tage ned, om der er forbundet en terrorrisiko med det her mod ambassader i udlandet eller herhjemme, og at vi da skal forholde os til, at det kan være en sandsynlig mulighed.
Pernille Rosenkrantz-Theil (EL), 2003-05-09:
ved tallene bag denne her skattereform, nemlig at kassedamen, som der er blevet talt så meget om, får 1.500 kr. ud af det her forslag, mens direktøren får 5.145 kr. Så skal jeg også have bekræftet, at statsministeren under valgkampen sagde, at hvis der kom eventuelle skattelettelser, så skulle de primært komme de laveste indkomster til gavn.
Line Barfod (EL), 2003-05-20:
Ud over alt det menneskelige, de store omkostninger, der er ved gæld, som fører til skilsmisser, som fører til misbrugsproblemer, som i nogle tilfælde endda har ført til selvmord og drab, burde man altså også se på samfundsøkonomien i at hjælpe folk, inden de kommer så langt ud, så de bliver sociale klienter og det kommer til at koste det offentlige mange penge. Det nytter altså ikke noget at sige, at det så er socialrådgiverne på socialforvaltningen, der skal tage sig af det.
Bente Dahl (RV), 2011-03-15:
Jeg vil nemlig gerne have belyst den samme problematik, som jeg var inde på tidligere: Når der dyrkes energiafgrøder, vil Det Konservative Folkeparti så være villig til at dispensere, når vi siger, at der er energiafgrøder og nogle kommuner i deres høringssvar har givet udtryk for, at det kan være umuligt at vedligeholde vandløb?
Frank Aaen (EL), 2008-05-29:
Jeg håber, at der sker noget - men det er jeg bange for der ikke gør - men jeg er et åbent menneske, og jeg lytter da gerne efter, om der skulle komme noget her i 2008, som gør, at vi kan få vedtaget nogle ting og få de stoffer ud, for det er jo det, vi alle sammen går ind for.
Jakob Engel-Schmidt (V), 2016-12-16:
Rationalet er, at har man taget en uddannelse, måske endda på kandidatniveau, og ønsker man ikke at bruge den, men at starte helt forfra på noget andet, hvor man ikke kan bruge en af dispensationsmulighederne, og er der ikke gået mere end de 5 år, som er karensperioden, så kan der i enkelte tilfælde være en mulighed for at gøre det, hvis man selv betaler.
Tom Behnke (FP), 1998-12-09:
Vi skal have sat fokus på det her område, og vi skal have løftet både kvaliteten og omfanget af indsatsen på det her område, så vi kan få statistikken til at se meget pænere ud, og ikke mindst så vi sikrer, at der er langt flere kvinder, der kan nå at blive behandlet i tide, og at vi dermed dels slipper for de meget omfattende operationer og dels slipper for, at der er så mange dødsfald på det her område.
Mette Kierkgaard (M), 2025-05-20:
Og derfor har det hele vejen igennem været vigtigt, når mine kollegaer uddannelses- og forskningsministeren og indenrigs- og sundhedsministeren har etableret de forståelsespapirer, der skal pege hen imod partnerskaberne, at vi gør det inden for rammerne af WHO's retningslinjer.
Inger Støjberg (V), 2017-10-25:
Som nævnt findes der eksempler på bl.a. asylansøgere, som i forbindelse med ansøgning om opholdstilladelse ikke fremlægger dokumentation for deres identitet, og som samtidig forklarer utroværdigt om deres personlige forhold, men hvor udlændingemyndighederne ikke kan afvise deres forklaring om nationalitet og asylbehov og derfor ikke kan afvise, at der kan være en risiko forbundet med en tilbagevenden til hjemlandet.
Villy Søvndal (SF), 2005-06-15:
Vi gik i krig på et grundlag, som var ulovligt ifølge FN's generalsekretær, og det har på alle punkter været med til at skabe en situation i Irak, der er karakteriseret ved kaos, og Rumsfeld – det tror jeg også jeg nåede at få citeret i min tale – siger i dag, at der ikke er sket militære forbedringer i de sidste 2 år siden 2003.
Villy Søvndal (SF), 2001-05-03:
Jeg tror også, at hr. Jensby deltog i høringen sidste onsdag, hvor der blev gjort opmærksom på, at i det øjeblik, hvor det kommer til en konflikt, og hvor Thule har det fremskudte radarsystem her, så vil enhver konfliktpart have en interesse i at sætte det system ud af kraft, og det betyder, at Thule bliver bombemål.
Pia Adelsteen (DF), 2016-03-29:
Mener hr. Rasmus Prehn, at det skal være sådan med den her applikation, at hvis bare de eksisterende taxachauffører kunne pille deres sædefølere, deres taxametre og al muligt ud af bilerne og melde sig under Ubers faner, så var alting godt, for så er alle med i den nye teknologi, og så kører det hele jo?
Christian Friis Bach (RV), 2024-02-07:
Jeg noterer mig bare, at der i den tekst, regeringspartierne har fremlagt, så vidt jeg ved, og det kan være, den er blevet revideret i den seneste udgave, ikke står en henvisning til Den Internationale Domstols udtalelse, herunder ikke en henvisning til de midlertidige foranstaltninger, som Den Internationale Domstol har krævet der bliver gennemført for at undgå, at der finder et folkedrab sted.
Pernille Vermund (NB), 2020-06-18:
Og når vi taler om injurier, er der en gråzone mellem det, som er direkte injurierende eller direkte truende, og så det, som for mange af os ikke er et dagligt fænomen, men i hvert fald et fænomen, som de fleste har oplevet, nemlig det her med identitetstyveri.
Karin Nødgaard (DF), 2010-10-28:
Den aftale, der er blevet indgået for perioden 2011-2014, er en aftale, som Dansk Folkeparti er tilfreds med, en aftale, som vi i dag skal behandle dele af, for at der lovgivningsmæssigt kan ske de ændringer, som er præciseret i aftalen.
Bruno Jerup (EL), 1997-11-05:
I dag har forældrene altid flertal i skolebestyrelsen og eneret til formandsposten, og vi foreslår reglen ændret med det klare formål at sikre, at en skolebestyrelse ikke skal være forældrenes skolebestyrelse, men bliver en skolebestyrelse for skolen, hvor de tre grupper, som er repræsenteret på skolen - de ansatte, eleverne og forældrene - i højere grad bliver tvunget til at arbejde sammen, også i skolebestyrelsen.
Lea Wermelin (S), 2016-04-19:
Så vidt jeg har forstået, har De Konservative sagt, at ikke bare vil man udlægge 25.000 ha urørt skov, som er det, Venstre har lovet os vil ske, nej man vil udlægge 50.000 ha urørt skov, og så vil jeg bare høre noget, for nu har ordføreren jo i hvert fald spurgt forslagstillerne nogle gange om økonomisiden.
Jann Sjursen (KRF), 1998-03-27:
Jeg tror, der er flere muligheder end dem, hr. Anders Fogh Rasmussen gjorde rede for, og i hvert fald synes jeg, det er vigtigt at understrege, at Kristeligt Folkeparti på ingen måde har deponeret sin valgfrihed hos Venstre eller hos nogen andre partier.
Jette Gottlieb (EL), 2000-01-26:
her, hvor det er oplysninger, der kan dreje sig om uskyldigt mistænkte i en meget alvorlig forbrydelse, er det fra først til sidst politiets egen afgørelse, om der skal udleveres oplysninger til en registreret, og for det andet skal det oven i købet kun ske mundtligt.
Kristian Thulesen Dahl (DF), 2016-03-04:
Nu kan vi bare konstatere, at sådan en person, som prædiker det, han gør, og forsøger at fastholde parallelsamfund, forsøger at fastholde, at folk skal basere sig på sharialovgivning i stedet for det danske samfunds regler og love, fik statsborgerskab i år 2000.
Aki-Matilda Høegh-Dam (SIU), 2022-10-06:
Det var anderledes, og som I som folketingsmedlemmer ved, er det ellers kutyme, at man ikke stiller særlig kritiske spørgsmål til dem, som holder deres første tale, men allerede mens jeg var i gang med at skrive min tale, kunne jeg dengang godt regne ud, at det ikke ville blive tilfældet for mig.
Tove Videbæk (KRF), 1998-10-29:
Ofte er det organiseret således, at det er en chefsygeplejerske, der har ansvaret for det plejefaglige, og at ansvaret ifølge dette lovforslag udelukkende kan og skal lægges hos en læge, er - så vidt vi kan se - et betydeligt tilbageskridt for patientplejen.
Eyvind Vesselbo (V), 2004-02-20:
til den beslutning, for det er jo den beslutning, der er den mest realistiske, hvis Fosdal skal køre videre, og derfor håber jeg også, at hr. Ole Stavad fortsætter det gode samarbejde, vi trods alt har haft, når vi har snakket sammen om det her, og stemmer for forslaget.
Mikkel Dencker (DF), 2004-12-07:
Der skal ikke være nogen tvivl om, at Dansk Folkeparti selvfølgelig bakker regeringen op med hensyn til bekæmpelsen af det sorte arbejde og al den her svindel, der foregår, men det virker for mig, som om der ude i de enkelte Told og Skat-regioner er stor forskel fra region til region på, hvor højt man prioriterer de her kontrolrazziaer.
Kristian Pihl Lorentzen (V), 2015-12-17:
Jeg vil gerne kvittere for indrømmelsen, og så kan man måske gøre det bedre en anden gang, for jeg tror faktisk, befolkningen er interesseret i, at vi laver nogle resultater på tværs af blokkene i stedet for at mure os fast i nogle fasttømrede blokke.